
תנאי שימוש, הזמנת שירותים ומדיניות ביטולים - Service&Care
1. כללי ופרטי העסק
ברוכים הבאים לאתר Service&Care בכתובת https://www.service-and-care.co.il (להלן: "האתר").
האתר מופעל ע"י Service&Care (להלן: "בית העסק" "העסק", "אנו" או "אנחנו").
תנאים אלה מסדירים את השימוש באתר, פנייה לעסק והזמנת שירותים באמצעות האתר, בטלפון, בדוא"ל, בWhatsApp או בכל אמצעי אחר שהעסק מעמיד לרשות לקוחותיו.
הגלישה באתר, מסירת פרטים, סימון תיבת אישור התנאים, ביצוע הזמנה או קבלת שירות מהווים אישור לכך שקראתם את תנאים אלה והסכמתם להם. 
תנאים אלה כפופים להוראות הדין לרבות חוק הגנת הצרכן, התשמ"א-1981.
הנוגע לאיסוף, שימוש, שמירה, העברה ואבטחת מידע אישי או רפואי, יחולו הוראות מדיניות הפרטיות של בית העסק שמפורסמים באתר והם חלק בלתי נפרד מתנאי השימוש באתר.
2. הגדרות
"לקוח" או "מזמין" - אדם המזמין שירות מהעסק, עבור עצמו או עבור מטופל אחר.
"מטופל" - האדם אשר עבורו מוזמן השירות ואשר מקבל או צפוי לקבל את השירות.
"איש צוות" - אחות, אח, מטפל או בעל מקצוע אחר המשובץ על ידי העסק למתן השירות, לפי העניין.
"שירותים" - שירותי אחיות, סיעוד, טיפול, ליווי, השגחה, ייעוץ ושירותים רפואיים או תומכים אחרים, כפי שיוצעו על ידי העסק מעת לעת ובהתאם לשירות שהוזמן.
"הזמנה" - בקשה לקבלת שירות שנמסרה לעסק באמצעות האתר, בטלפון, בWhatsApp, בדוא"ל או בכל אמצעי תקשורת אחר.
3. השירותים
העסק מציע שירותי אחיות, סיעוד, טיפול, ליווי והשגחה בבית המטופל, בבתי חולים, באירועים פרטיים ובמקומות אחרים, בכפוף לאופי השירות, לזמינות, להתאמה המקצועית, להוראות הדין ולתנאים שסוכמו בעת אישור ההזמנה.
השירותים עשויים לכלול, לפי העניין ובהתאם להכשרת איש הצוות ולהוראות הדין את הדברים שלהלן: רחצה וטיפוח אישי למטופלים סיעודיים או לאחר ניתוח; טיפול בפצעים ובסטומה; טיפול בקטטר; חוקן; מתן זריקות וחיסונים; לקיחת בדיקות דם ומסירתן למעבדה; טיפול לפי הוראת רופא; עירויים וטיפולים תוך-ורידיים; ליווי יולדת או יילוד; ניטור עוברי; ייעוץ הנקה; השגחה, סיעוד מורכב, ליווי הוספיס, ליווי בבית חולים, ליווי רפואי לחו"ל ושירותים נוספים כפי שיוצעו ויאושרו מעת לעת.
בית העסק רשאי לעדכן את סוגי השירותים, אזורי הפעילות, זמינות השירותים ותנאיהם מעת לעת.
4. השירות אינו מיועד למקרי חירום
האתר והשירותים אינם מיועדים למתן מענה רפואי דחוף, לטיפול במצב חירום רפואי או להחלפת פנייה למוקדי חירום, למגן דוד אדום, נט"ן וכיו"ב, לחדר מיון, לרופא המטפל או לכל גורם רפואי מוסמך אחר.
במקרה של סכנה מיידית לחיים, החמרה פתאומית במצב הבריאותי, קושי נשימתי, כאב בחזה, אובדן הכרה, דימום משמעותי, חשד לשבץ, תגובה אלרגית חריפה או כל מצב חירום אחר, יש לפנות מיד למוקד 101 או לגורם רפואי דחוף מתאים.
יובהר, כי עלות פינוי או העברה באמבולנס, לרבות הזמנת אמבולנס, פינוי לבית חולים, העברה בין מוסדות רפואיים או כל שירות הסעה רפואית אחר, אינה כלולה במחיר השירות ואינה באחריות בית העסק. עלות זו תחול על המטופל או המזמין בלבד. 
5. הזמנת שירות ואישור הזמנה
ניתן להזמין שירות באמצעות האתר, בטלפון, ב-WhatsApp, בדוא"ל או בכל אמצעי אחר שהעסק יאפשר.
מסירת פרטים, שליחת טופס או הגשת בקשה להזמנת שירות אינם מהווים אישור סופי של ההזמנה ואינם מחייבים את העסק לספק שירות, לשבץ איש צוות מסוים או לספק את השירות במועד המבוקש.
העסק רשאי לבקש מידע נוסף, מסמכים, הוראת רופא, מרשם, הפניה, אישור רפואי או שיחה מקדימה, ככל שהדבר דרוש לצורך בחינת התאמת השירות, בטיחות המטופל, בטיחות איש הצוות או עמידה בדרישות מקצועיות או בדין. הזמנה שלא נמסרו במסגרתה כל הפרטים או המסמכים הנדרשים לצורך בחינתה תיחשב כהזמנה שלא הושלמה.
העסק ימסור למזמין הודעה בדבר אישור ההזמנה או דחייתה בתוך ארבע שעות ממועד קבלת הזמנה מלאה. מניין ארבע השעות יחל רק לאחר קבלת מלוא הפרטים והמסמכים הנדרשים לצורך בחינת ההזמנה.
הזמנה תאושר רק באמצעות הודעה מפורשת מטעם העסק, בכתב, בדוא"ל, ב-WhatsApp, בהודעה ממערכת ההזמנות או בכל אמצעי מתועד אחר. קבלת אישור אוטומטי על קליטת הבקשה או היעדר מענה מצד העסק אינם מהווים אישור להזמנה או התחייבות למתן השירות.
אישור ההזמנה יכלול, ככל שרלוונטי, את סוג השירות, המועד או חלון הזמנים שנקבע, המחיר, תנאי התשלום, כתובת השירות ותנאים מיוחדים הידועים במועד האישור.
לאחר אישור ההזמנה, יישלח למזמין, ככל שנמסרה כתובת דוא"ל תקינה, דוא"ל הכולל את פרטי ההזמנה, לרבות סוג השירות שהוזמן, תאריך ומועד הביקור או חלון הזמנים שנקבע, כתובת מתן השירות, המחיר ופרטי התשלום, ככל שרלוונטי. בהתאם לנסיבות, הדוא"ל עשוי לכלול גם את פרטי איש הצוות ששובץ למתן השירות.
הדוא"ל נועד לאישור ולתיאום השירות ומהווה הודעה תפעולית. סוג השירות המופיע בו עשוי ללמד על עניין רפואי או על טיפול רפואי מסוים. על המזמין לוודא כי כתובת הדוא"ל שנמסרה היא אישית ומאובטחת וכי רק הוא או מי שהוסמך מטעמו יכולים לגשת אליה.
על המזמין לבדוק את פרטי ההזמנה ולעדכן את העסק ללא דיחוי במקרה של טעות, אי-התאמה או שינוי בפרטים.
השירות יסופק במועד ובחלון הזמנים שנקבעו באישור ההזמנה. מועד ההגעה המדויק עשוי להיות מושפע מתנאי הדרך, משירות קודם, ממצבו הרפואי של מטופל אחר, מאילוצי זמינות או מנסיבות שאינן בשליטת העסק. העסק יעשה מאמץ סביר לעדכן את המזמין במקרה של עיכוב משמעותי.
6. התאמת השירות ושיבוץ איש צוות
בית העסק יעשה מאמץ סביר לשבץ איש צוות המתאים לסוג השירות, למיקום, לזמינות, להכשרתו המקצועית, לצרכים הרפואיים שנמסרו, להעדפות המטופל ולשיקולי בטיחות.
בית העסק אינו מתחייב לשבץ איש צוות מסוים, אלא אם הדבר אושר במפורש בכתב. בית העסק רשאי להחליף איש צוות משובץ באיש צוות מתאים אחר בשל אילוצי זמינות, מחלה, צורך מקצועי, שיקולי בטיחות או נסיבות בלתי צפויות והכל בהתאם לשיקול דעתו הבלעדי.
השירותים יינתנו על ידי איש צוות בעל ההכשרה, ההסמכה או הרישוי הנדרשים לפי דין ובהתאם לסוג השירות, ככל שנדרשים.
7. הוראת רופא, הסכמה מדעת ומסמכים מקצועיים
בשירותים מסוימים, לרבות פעולות פולשניות, טיפול בקטטר, חוקן, מתן תרופות, עירויים, טיפול אנטיביוטי תוך-ורידי, טיפול באמצעות פיק ליין, בדיקות דם או שירותים אחרים, עשויה להידרש הוראת רופא, הפניה, מרשם, אישור רפואי או מסמך מקצועי אחר.
המטופל או המזמין אחראים למסור לעסק ולאיש הצוות מידע נכון, מלא ועדכני, וכן כל מסמך, הוראה, מגבלה או מידע רפואי הנדרשים לצורך ביצוע השירות באופן בטוח ומקצועי.
בית העסק ואיש הצוות רשאים לסרב לבצע פעולה, לדחותה, להפסיקה או להפנות את המטופל לגורם רפואי מתאים, כאשר, לא נמסרה הוראה נדרשת, אם המידע שנמסר אינו מספק, אם קיים חשש רפואי או בטיחותי, או אם ביצוע הפעולה אינו מתאים מבחינה מקצועית או משפטית.
תנאים אלה אינם מהווים הסכמה מדעת לטיפול רפואי ואינם מחליפים הסכמה מדעת, הוראת רופא, מרשם או אישור רפואי, ככל שנדרשים לפי דין או לפי אופי השירות.
8. ביקורים חוזרים, סדרות טיפול ואספקת תרופות וציוד
ביקורים חוזרים או סדרות של טיפולים, לרבות טיפולי פצע באמצעות אח או אחות בעלי הכשרה מתאימה, מתן סדרת אנטיביוטיקה דרך הווריד, עירויים או טיפולים אחרים הדורשים שימוש בתרופה, או חומר רפואי כלשהו, מותנים בכך שהמטופל או מי מטעמו ירכוש ויעמיד לרשות איש הצוות, ועל חשבונו, את התרופות, המרשמים, החומרים והציוד הנדרשים לביצוע הטיפול, אלא אם הוסכם אחרת מראש ובכתב.
הטיפול יינתן רק בכפוף לקבלת הוראת רופא או אישור רפואי מתאים, ככל שנדרש, ובהתאם להוראות הדין, להכשרתו ולסמכותו של איש הצוות. על המטופל או המזמין לוודא כי התרופות והציוד שסופקו הם מקוריים, בתוקף, נשמרו בתנאים הנדרשים ומתאימים להוראות הרופא. העסק ואיש הצוות אינם אחראים לרכישת התרופות או הציוד, לזמינותם, לאיכותם, לתוקפם או לאופן אחסנתם.
אם התרופה, הציוד או האישור הרפואי הנדרשים לא יהיו זמינים במועד הביקור, או אם לא ניתן יהיה לבצע את הטיפול באופן בטוח ומקצועי, רשאי איש הצוות שלא להתחיל בטיפול, להפסיקו או לדחותו, מבלי שהדבר ייחשב להפרת התחייבות מצד העסק, בכפוף לכל דין.
9. מסירת מידע רפואי והתחייבויות המזמין
המזמין והמטופל מתחייבים למסור מידע נכון, מלא, עדכני ורלוונטי לצורך מתן השירות, לרבות מידע על אלרגיות, מחלות, תרופות, זיהום פעיל, צורך בבידוד, מגבלות ניידות, רגישויות, סיכונים מיוחדים, תנאי נגישות, הוראות רופא וכל נסיבה אחרת העשויה להשפיע על התאמת השירות, בטיחות המטופל או בטיחות איש הצוות.
העסק ואיש הצוות רשאים להסתמך על המידע שנמסר להם. יובהר, כי אי מסירת מידע מהותי, מסירת מידע חלקי או בלתי מדויק, או חוסר עדכון בדבר שינוי במצב המטופל, עלולים למנוע את מתן השירות, להשפיע על התאמתו או לחייב שינוי בתנאי השירות.
אין לשלוח באמצעות טופס פתוח באתר, WhatsApp, צ'אט או דוא"ל רגיל מידע רפואי מפורט, צילומים רפואיים או מסמכים רפואיים, אלא אם התבקשתם לעשות כן במפורש ובאמצעי שנמסר לכם לצורך כך.
10. הזמנה עבור אדם אחר, קטינים ואפוטרופוסים
מי שמזמין שירות עבור אדם אחר, ובפרט עבור קטין, חסר ישע, אדם שמונה לו אפוטרופוס או אדם שאינו מסוגל למסור מידע או הסכמה בעצמו, מצהיר כי הוא מוסמך כדין להזמין את השירות, למסור מידע אישי ורפואי ולתת את ההסכמות הנדרשות בשם המטופל, ככל שהן נדרשות.
בית העסק רשאי לבקש אסמכתאות סבירות לזהות המזמין ולסמכותו לפעול בשם המטופל, לרבות מסמך אפוטרופסות, ייפוי כוח או מסמך אחר, לפי העניין.
רכישה ותשלום באמצעות האתר מיועדים למזמינים בני 18 ומעלה בלבד. אין בהגבלת גיל זו כדי למנוע מתן שירות למטופל קטין, ובלבד שהשירות מוזמן ומאושר על ידי הורה, אפוטרופוס או גורם אחר המוסמך לכך כדין.
11. תנאים למתן השירות בבית המטופל
מחירו של ביקור בית עשוי לכלול גם את עלות נסיעתו של איש הצוות למקום מתן השירות במידה ויוחלט על ביקור בית. המחיר הכולל שיוצג או יימסר ללקוח לפני אישור ההזמנה יכלול את רכיב הנסיעה, ככל שהוא חל.
המזמין והמטופל אחראים לכך שתנאי המקום שבו ניתן השירות יהיו סבירים ובטוחים, לרבות גישה סבירה למקום, סביבת עבודה בטוחה, תאורה מספקת, אפשרות לקיום טיפול בפרטיות סבירה והיעדר סכנה ידועה לאיש הצוות.
יש לעדכן את העסק מראש על בעלי חיים, עישון, מדרגות, מעלית שאינה פועלת, קושי בגישה, צורך בציוד מיוחד, זיהום פעיל, צורך בבידוד, התנהגות אלימה, תנאי מגורים חריגים, חשש בטיחותי או כל מידע אחר העשוי להשפיע על הגעת איש הצוות או על מתן השירות.
איש הצוות והעסק רשאים לסרב להיכנס למקום, להפסיק שירות או לעזוב את המקום אם לדעתם קיימת סכנה לבריאותם או לבטיחותם, אם תנאי המקום אינם מאפשרים מתן שירות מקצועי ובטוח, או אם מתרחשת התנהגות אלימה, מאיימת, מינית, מפלה או פוגענית כלפי איש הצוות.
אלא אם סוכם אחרת בכתב, השירות אינו כולל השגחה רציפה, אבטחה, הסעה, הרמת מטופל ללא ציוד מתאים, שירותי חירום, פעולה שאינה במסגרת הכשרתו או סמכותו של איש הצוות, או שירות שלא תואם ואושר מראש.
12. מחירים, תשלומים וסליקה
המחיר עבור שירות יימסר ללקוח לפני אישור ההזמנה, ככל שניתן, ויכול להשתנות בהתאם לסוג השירות, משכו, מורכבותו, מיקום השירות, מועדו, דחיפותו, עלויות נסיעה, ציוד נדרש ותנאים נוספים.
אלא אם צוין אחרת במפורש, המחירים כוללים מע"מ כדין.
העסק רשאי לעדכן מחירים ותעריפים מעת לעת. עדכון כאמור לא יחול על הזמנה שכבר אושרה, אלא אם חל שינוי בהיקף השירות, במועדו, במיקומו או בתנאיו, והלקוח קיבל הודעה ואישור מתאים לכך.
התשלום יבוצע באמצעות ספק סליקה חיצוני, לרבות GROW, באמצעות קישור תשלום, כרטיס אשראי, העברה בנקאית או אמצעי אחר שבית העסק יאשר.
הזנת פרטי כרטיס האשראי נעשית בסביבה המאובטחת של ספק הסליקה. העסק אינו מקבל ואינו שומר פרטי כרטיס אשראי מלאים, אלא נתוני עסקה מצומצמים הנדרשים לצורך אישור תשלום, הפקת חשבונית, טיפול בהחזר או בירור מחלוקת.
בית העסק רשאי להתנות אישור הזמנה בתשלום מלא או חלקי מראש, במתן אמצעי תשלום תקף או בקבלת אישור עסקה.
13. ביטול עסקה לפי דין
אין בתנאים אלה כדי לגרוע מזכות ביטול העומדת לצרכן לפי חוק הגנת הצרכן, התשמ"א-1981.
בעסקת מכר מרחוק למתן שירות, רשאי הצרכן לבטל את העסקה בתוך 14 ימים ממועד עשיית העסקה או ממועד קבלת מסמך הכולל את פרטי העסקה, לפי המאוחר, ובלבד שהביטול נעשה לפחות שני ימים שאינם ימי מנוחה לפני המועד שנקבע למתן השירות, והכל בכפוף לתנאים, לחריגים ולמועדים הקבועים בדין.
ביטול לאחר המועד הקבוע בדין לביטול העסקה, כאשר השירות טרם החל, ייעשה בהתאם למדיניות הביטולים של העסק המפורטת להלן בסעיף 13, בכפוף לכל דין. 
במקרה של ביטול לאחר תחילת השירות, רשאי העסק לגבות תמורה יחסית עבור השירות שניתן בפועל, בהתאם להוראות הדין. 
אם השירות הושלם במלואו לאחר שהלקוח ביקש או הסכים במפורש להתחלתו לפני תום תקופת הביטול, עשויה שלא לעמוד ללקוח זכות ביטול, בכפוף לתנאים הקבועים בדין ולזכויות שאינן ניתנות להתניה.
צרכן שהוא אזרח ותיק, אדם עם מוגבלות או עולה חדש, כהגדרתם בחוק הגנת הצרכן, עשוי להיות זכאי לתקופת ביטול ארוכה יותר, בכפוף לתנאים הקבועים בדין, ובכלל זה תנאים הנוגעים לקיומה של שיחה בין הצרכן לבין העסק.
במקרה של ביטול כדין, העסק רשאי לגבות דמי ביטול בשיעור של 5% ממחיר העסקה או 100 ש"ח, לפי הנמוך מביניהם, אלא אם הדין קובע אחרת. 
14. שינוי מועד וביטול שלא במסגרת זכות ביטול לפי דין
מבלי לגרוע מזכות ביטול העומדת ללקוח לפי דין, לקוח המבקש לשנות מועד או לבטל הזמנה לאחר שחלפה תקופת הביטול הקבועה בדין, או במקרה שבו זכות ביטול כאמור אינה חלה, מתבקש להודיע על כך מוקדם ככל האפשר.
בכפוף להוראות הדין, יחולו התנאים הבאים:
א. ביטול שנמסר יותר מ24 שעות לפני מועד השירות יהיה ללא דמי ביטול.
ב. ביטול שנמסר בין 12 ל24 שעות לפני מועד השירות - העסק רשאי לגבות דמי ביטול בשיעור של עד 20% ממחיר השירות שהוזמן.
ג. ביטול שנמסר בין 2 ל12 שעות לפני מועד השירות - העסק רשאי לגבות דמי ביטול בשיעור של עד 50% ממחיר השירות שהוזמן.
ד. ביטול שנמסר פחות משעתיים לפני מועד השירות, אי הימצאות המטופל או המזמין בכתובת שנמסרה, חוסר אפשרות להיכנס לבית, או ביטול לאחר שאיש הצוות הגיע למקום - העסק רשאי לגבות את עלות השירות, כולה או חלקה, ואת עלויות הנסיעה בפועל, בכפוף לדין ולנסיבות המקרה.
ה. במקרה של אשפוז פתאומי, פטירת המטופל או נסיבה חריגה אחרת, העסק יבחן את נסיבות המקרה בתום לב ובאופן סביר.
הודעת ביטול או שינוי תימסר בטלפון, בWhatsApp, בדוא"ל או בכל אמצעי אחר שהעסק יאשר. הודעה תיחשב כמתקבלת במועד שבו התקבלה ואושרה המפורש על ידי בית העסק, למעט במקרים שבהם הדין קובע אחרת.
15. ביטול או שינוי שירות מצד העסק
אם העסק או איש הצוות נאלצים לבטל, לדחות או לשנות הזמנה שאושרה, העסק יעדכן את הלקוח מוקדם ככל האפשר ויעשה מאמץ סביר לאתר איש צוות חלופי, לתאם מועד חלופי או להציע פתרון מתאים אחר.
אם לא ניתן שירות חלופי מוסכם, יושב ללקוח כל תשלום ששולם מראש עבור השירות שלא ניתן, בכפוף להוראות הדין.
16. אחריות מקצועית והגבלת אחריות
איש הצוות אחראי לביצוע הפעולות המקצועיות שבתחום הכשרתו, סמכותו ורישיונו המקצועי.
בית העסק אחראי לקיום התחייבויותיו בהתאם לדין ולתנאי ההתקשרות, לרבות בכל הנוגע לתיאום, שיבוץ, גבייה וניהול השירות. אין בתנאים אלה כדי לגרוע מאחריות כלשהי של העסק או של איש הצוות שלא ניתן להתנות עליה לפי דין.
המידע הכללי המופיע באתר, לרבות תיאורי שירותים, מאמרים, טיפים או מידע כללי, נועד למידע כללי בלבד ואינו מהווה אבחון רפואי, ייעוץ רפואי אישי, המלצה טיפולית, התחייבות לתוצאה רפואית או תחליף להתייעצות עם רופא או עם גורם רפואי מוסמך.
העסק לא יישא באחריות לנזק עקיף, תוצאתי או מיוחד הנובע משימוש באתר, מהסתמכות על מידע כללי המופיע בו, או ממידע שגוי, חלקי או לא מעודכן שנמסר על ידי הלקוח, המטופל או מי מטעמם, והכל בכפוף להוראות הדין.
17. תיעוד, צילום וסודיות
איש הצוות רשאי לתעד בכתב את השירות, הפעולות שבוצעו, מצבו הרפואי של המטופל והנחיות שנמסרו, ככל שהדבר נדרש לצורך טיפול, רצף טיפולי, תיעוד מקצועי, בקרת איכות, בירור תלונה, עמידה בדין או הגנה על זכויות.
צילום של המטופל, אזור טיפול, פצע, מסמך רפואי או סביבת המגורים ייעשה רק כאשר הוא נחוץ לצורך טיפולי, מקצועי או בטיחותי, ובכפוף להסכמה מפורשת של המטופל עצמו, ככל שהוא כשיר לתת הסכמה, או של הורה, אפוטרופוס או גורם אחר המוסמך כדין לפעול בשמו, ככל שנדרש.
לא ייעשה שימוש בצילומים, בתיעוד רפואי או בפרטי מטופל לצורכי פרסום, שיווק, המלצה, תיק עבודות או רשתות חברתיות, אלא בכפוף להסכמה נפרדת, מפורשת ומדעת, שאינה תנאי לקבלת השירות.
18. פרטיות ואבטחת מידע
בית העסק אוסף ומעבד מידע אישי ומידע רפואי הנדרש לצורך בירור פנייה, התאמת שירות, תיאום ביקור, שיבוץ איש צוות, מתן שירות, תיעוד, גבייה, טיפול בפניות, שמירה על בטיחות ועמידה בחובות לפי דין.
המידע עשוי להיות משותף, במידה הנדרשת בלבד, עם איש הצוות המשובץ, מנהלת העסק, ספקי שירות טכנולוגיים ותפעוליים, ספקי סליקה וחשבוניות, וגורמים רפואיים רלוונטיים, הכל כמפורט במדיניות הפרטיות.
לפרטים נוספים בדבר סוגי המידע הנאספים, מטרות השימוש, תקופות השמירה, ספקים, העברת מידע מחוץ לישראל וזכויות נושאי המידע, יש לעיין במדיניות הפרטיות של בית העסק (לינק).
19. התקשרות ישירה עם אנשי צוות
הלקוח מתחייב שלא לפנות לאיש צוות שהוצג לו או ששובץ לו באמצעות העסק לצורך קבלת שירות פרטי מחוץ למסגרת בית העסק, במהלך תקופת מתן השירותים ולמשך 12 חודשים ממועד השירות האחרון שניתן באמצעות בית העסק.
הוראה זו תחול רק ביחס לשירותים דומים או קשורים לשירותים שניתנו באמצעות העסק, ורק ביחס לאיש צוות שהוצג ללקוח או למטופל בפועל במסגרת השירות.
במקרה של הפרה, העסק יהיה רשאי לפעול למימוש זכויותיו ולדרוש פיצוי בגין נזקיו, בכפוף להוראות הדין. אין בהוראה זו כדי לגרוע מזכויות קוגנטיות של הלקוח או המטופל, או כדי להגביל בחירה חופשית של גורם מטפל מקום שבו הדין מחייב זאת.
20. קניין רוחני ושימוש באתר
כל זכויות הקניין הרוחני באתר, לרבות עיצוב האתר, טקסטים, צילומים, סרטונים, לוגו, סימנים מסחריים, תוכן, קוד, מאגרי מידע וחומרים אחרים, שייכות לעסק או לצדדים שלישיים שהעניקו לעסק רישיון מתאים.
אין להעתיק, לשכפל, להפיץ, לפרסם, להציג, לשנות, למכור, לבצע הנדסה לאחור או לעשות שימוש מסחרי בתכני האתר, ללא אישור מראש ובכתב מהעסק, למעט שימוש אישי וסביר באתר לצורך קבלת מידע או הזמנת שירות.
אין להשתמש באתר באופן בלתי חוקי, מטעה, פוגעני או העלול לפגוע באתר, בעסק, באנשי הצוות, במטופלים, במשתמשים אחרים או בצדדים שלישיים. בכלל זה, אין לבצע ניסיונות חדירה למערכות, התחזות, מסירת מידע כוזב, איסוף מידע אוטומטי ללא הרשאה או העלאת תוכן פוגעני.
21.  כוח עליון
העסק לא יהיה אחראי לאי מתן שירות, לעיכוב, לשיבוש או לשינוי הנובעים מנסיבות שאינן בשליטתו הסבירה, לרבות מלחמה, פעולות איבה, מצב חירום, מגפה, שביתה, תנאי מזג אוויר קיצוניים, חסימות כבישים ודרכים, הנחיות רשות מוסמכת, תקלה בתשתיות, תקלה טכנולוגית, הפסקת חשמל או תקשורת, או מחלה פתאומית של איש צוות.
במקרה כאמור, העסק יעשה מאמץ סביר להודיע ללקוח, להציע מועד חלופי, לשבץ איש צוות חלופי או להשיב תשלום עבור שירות שלא ניתן, לפי הנסיבות ובהתאם לדין.
22. שינוי התנאים
בית העסק רשאי לעדכן תנאים אלה מעת לעת. הנוסח המעודכן יפורסם באתר ויחול ממועד פרסומו, אלא אם צוין אחרת.
שינויים מהותיים ביחס להזמנות שכבר אושרו לא יחולו עליהן באופן רטרואקטיבי, אלא אם הדבר נדרש לפי דין או הוסכם עם הלקוח.
22. דין וסמכות שיפוט
על תנאים אלה יחולו דיני מדינת ישראל. סמכות השיפוט בכל מחלוקת הנוגעת לאתר או לשירותים תהיה נתונה לבתי המשפט המוסמכים בישראל במחוז תל-אביב.
23. יצירת קשר
לשאלות, בירורים, שינוי או ביטול הזמנה, ניתן ליצור קשר עם העסק:
Service&Care
טלפון: 052-860-5701
ת.ד. 7356 הוד השרון
דוא"ל: kerenservice854@gmail.com 

